Flea (μουσικός)

Ο Μάικλ Μπάλζαρι (Flea) είναι Αυστραλός μουσικός γεννημένος το 1962. Έχει γίνει γνωστός ως μπασίστας και ιδρυτικό μέλος του ροκ συγκροτήματος Red Hot Chili Peppers, έχοντας συμμετάσχει σε όλες τις κυκλοφορίες του συγκροτήματος καθώς και επίσης έχει κάνει αρκετές guest εμφανίσεις σε διάφορα άλλα συγκροτήματα και καλλιτέχνες όπως οι Janes Addiction, Mars Volta, Τζον Φρουσιάντε, Atoms for peace, Antemasque και Fear. Θεωρείται ένας από τους καλύτερους και επιδραστικότερους μπασίστες της μοντέρνας μουσικής και συχνά κατατάσσεται ανάμεσα στις αντίστοιχες δεκάδες διάφορων περιοδικών ή μουσικών site. Είναι ιδρυτής του Silverlake Conservatory of Music, ενός ινστιτούτου μουσικής το οποίο παρέχει μουσικές γνώσεις σε παιδιά άπορων οικογενειών. Για να στηρίξει οικονομικά το ινστιτούτο αυτό έκανε την πρώτη του solo κυκλοφορία το 2012, το EP Helen Burns. Ο Flea έχει δηλώσει πως η προσέγγιση του στο μπάσο βασίζεται στην απλότητα και την μελωδία σε αντίθεση με τις πολύπλοκες συνθέσεις των τεσσάρων πρώτων άλμπουμ των Red Hot Chili Peppers. Πέραν του μπάσου, κάνει δεύτερα φωνητικά και παίζει τρομπέτα, πιάνο και συνθεσάιζερ, ενώ ασχολείται και με την ηλεκτρονική μουσική και την τζαζ. Έχει επιπλέον κάνει μικρές εμφανίσεις σε διάφορες ταινίες και το 2019 αναμένεται να κυκλοφορήσει βιβλίο. Έχει παντρευτεί δύο φορές και έχει δύο παιδιά από κάθε γάμο του.

Παραπομπές

Αμερικανοί μουσικοί
Μουσικοί της εναλλακτικής ροκ
Βραβευμένοι με Γκράμι
Red Hot Chili Peppers
Αμερικανοί άνδρες ηθοποιοί κινηματογράφου